AFC South

American Football Conference – Southern Division eller AFC South er en av fire divisijoner i American Football Conference (AFC) i National Football Lague (NFL). Den ble stiftet i forkant av 2002-sesongen da ligaen omorganiserte divisjonene etter å ha utvidet til 32 lag. Divisjonen har hatt de samme fire medlemmene siden den ble opprettet: Houston Texans, Indianapolis Colts, Jacksonville Jaguars, og Tennessee Titans.
Texans eksisterte ikke før 2002-sesongen, og Colts tilhørte AFC East mens Titans og Jaguars var i AFC Central. AFC South blir ofte sett på som NFLs "nyeste" divisjon, ettersom at ingen av medlemmene da divisjonen ble stiftet hadde spilt mer enn 18 sesonger i sine daværende byer. Colts hadde spilt i Baltimore til slutten av 1983-sesongen, Jaguars spilte sin første sesong i 1995, og Titans hadde vært basert i Houston (hvor de var kjent som Oilers) frem til 1996. Indianapolis, Tennessee og Jacksonville hadde derimot vunnet flere divisjonstitler og nådd sluttspillet som wild card-lag i sine tidligere divisjoner.
Colts har et sammenlagtresultat på 534–474–7, 23–25 i sluttspillet med to NFL-titler, fire Super Bowl-kamper, hvor to var seiere. Titans var 451–475–6, og 17–21 i sluttspillet, inkludert to titler fra AFL (som Houston Oilers), og et nederlag i Super Bowl XXXIV. Jaguars var 177–239, og 7–7 i sluttspillet. Texans nådde sluttspillet for første gang i 2011, og er 135–169, og 4–6 i sluttspillet.
Colts sin seier i Super Bowl XLI i 2006 er den eneste Super Bowl-tittelen for et lag fra AFC South, og divisjonen har den lengste aktive Super Bowl-tørken i NFL. De neste tretten Super Bowls ble vunnet av minst ett lag i hver av de syv andre divisjonene, inkludert syv forskjellige vinnere fra syv forskjellige divisjoner mellom 2009 og 2015.


== Historie ==


=== 2000-tallet ===
Da NFL omorganiserte før 2002 ble AFC South opprettet, bestående av to lag fra AFC Central, ett fra AFC East, og ett nytt lag. Tennessee Titans vant divisjonen i den første kampen, og gikk videre til AFC Championship samme år. I de neste fem årene var det Indianapolis Colts som vant, inkludert seieren i Super Bowl XLI. I 2007 hadde AFC South de beste resultatene noensinne, kombinert 42–44 (.656 vinnprosent). Rekorden hadde tidligere tilhørt AFC Central, som i 1975 hadde en vinnprosent på .643. I 2008 vant Tennessee Titans divisjonen, og avsluttet Indianapolis sin fem år lange seierrekke. I 2009 kom Colts derimot tilbake og vant sin sjette divisjonstittel i uke 12 da de slo Houston Texans, og Jacksonville Jaguars tapte mot San Francisco 49ers.


=== 2010-tallet ===
I 2010 vant Colts igjen divisjonen etter å ha vunnet sine fire siste kamper. I 2011 vant Houston Texans sin første AFC South-tittel, og kvalifiserte seg til sluttspillet for første gang i lagets historie. I uke 14 måtte Houston slå Cincinnati og New Orleans måtte slå Titans for å sikre Houston sin plass i sluttspillet. Texans vant 20–19, og New Orleans vant 22–17, som sendte Texans videre til sluttspillet. De vant sin første kamp der mot Cincinnati Bengals 31–10, men tapte i divisjonsrunden mot Baltimore Ravens, 20–13. Texans vant divisjonen igjen i 2012 etter å ha slått Indianapolis 29–17 i uke 15. I sluttspillet slo Texans Bengals igjen, 19–13, men tapte igjen i divisjonsrunden, nå mot New England Patriots, 41–28. Colts tok tilbake divisjonstittelen i 2013, hvor de vant alle kampene mot divisjonsmotstanderne, og vant tittelen igjen i 2014 etter å ha slått Texans i uke 15, 17–10. Texans skulle vinne tittelen de neste to årene, i 2015 sikret de tittelen etter å ha slått Jacksonville 30–6 i uke 16. I 2016 avsluttet laget sesongen 9–7, delt med Tennessee, men siden Texans hadde bedre resultater innad divisjonen (5–1) enn Titans (2–4), sikret de tittelen og gikk videre til sluttspillet. I 2017 vant Jacksonville Jaguars sin første AFC South tittel etter at Titans tapte mot Rams i uke 16. Uken før hadde Jaguars sikret sitt første sluttspill siden 2007 med en seier mot Texans. I 2018 vant Texans igjen tittelen, men Colts kvalifiserte seg også til sluttspillet hvor de slo Texans 21–7 i Wild Card-runden. Texans sikret sin sjette divisjonstittel med et sesongresultat på 10–6 i 2019, og Titans fikk en wildcard-plass med et sesongresultat på 9–7. Texans vant over Buffalo Bills i wildcard-runden, men tapte så mot Kansas City Chiefs 51–31 i divisjonsrunden. Titans nådde AFC Championship-kampen, hvor de også tapte mot Chiefs, 35–24.


== Divisjonslag ==
Mus over år for å se divisjonsmester eller Super Bowl-laget.


== Divisjonsmestere ==
# Laget fikk en bye i første runde.


== Wildcards ==


== Sluttspilldeltakelser ==
Statistikker oppdatert etter 2021-sesongen.


=== Totale sluttspilldeltakelser mens i AFC South ===


=== Totale sluttspilldeltakelser i lags historie ===
1 Colts vant NFL-titler som Baltimore Colts. Titans vant AFL-titler som Houston Oilers.


== Sesongresultater ==


== Referanser ==